**8522 Nemesgörzsöny, Széchenyi u. 10.**

**ikt.szám:…….../2023.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2023. március 27-i nyilvános üléséről, mely 16 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Csuka Géza alpolgármester

Buzás Sándor

Dombó Lászlóné

Keresztes Lajos

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5 fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozza:

**15/2023.(III.27.) önkormányzati határozat**

Nemesgörzsöny Község Önkormányzatának képviselő-testülete 2023. március 27-i ülésének napirendjét az alábbiak szerint határozza meg:

1. Nemesgörzsöny Község Önkormányzat víziközmű vagyon átadásának tárgyalása

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsöny Község Önkormányzat víziközmű vagyon átadásának tárgyalása**

**Előadó: polgármester**

Tatai László polgármester elmondja, hogy a Bakonykarszt Zrt. közgyűlést hívott össze, melyre Csuka Géza alpolgármester ment el. Felkéri, hogy tájékoztassa a Képviselő-testületet az elhangzottakról.

Csuka Géza alpolgármester tájékoztatja a Képviselő-testületet, hogy a Bakonykarszt Zrt. megküldte a megállapodás tervezetet a vagyon átadáshoz. A szolgáltatónál megtartott közgyűlésen elég nagy volt, 60 %-os a részvétel. A közművagyon 87%-a jelen volt. Három alternatíva került ismertetésre. Az első, hogy a hiányt, ami jelenleg 3,6 milliárd, és év végére 4,2 milliárdra növekszik, az önkormányzatok megfinanszírozzák. A második, hogy csődeljárást indít maga ellen a szolgáltató, a harmadik lehetőség az integráció.

A hiány felosztásáról küldtek tájékoztatót. Nagyacsád településre több, mint 8 millió forint jutna az idei évre.

2 település tartózkodott, a többiek mind az integrációra szavaztak.

Tatai László polgármester elmondja, hogy mivel a költségvetés nem teszi lehetővé az ilyen mértékű hozzájárulást, ezért javasolja a határozati javaslat elfogadását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**15/2023.(III.27.) önkormányzati határozata**

1. Nemesgörzsöny Község Önkormányzata Képviselő-testülete kinyilvánítja azon szándékát, miszerint az őt terhelő víziközmű-szolgáltatás biztosítása vonatkozásában fennálló ellátási kötelezettségét átruházza a Magyar Államra.
2. Nemesgörzsöny Község Önkormányzata Képviselő-testülete kinyilvánítja, hogy az előterjesztés részeként a Képviselő-testület elé terjesztett

- a víziközmű vagyon és a víziközmű működtető eszközök,

- az átadással érintett víziközmű-rendszer üzemeltetését szerződéses jogviszony alapján ellátó Bakonykarszt Víz- és Csatornamű Zrt. –ben (8200 Veszprém, Pápai út 41. asz: 11338024-2-19) fennálló társasági részesedés ingyenes átruházásáról, valamint

- az átruházással érintett víziközmű vagyonhoz tartozó, víziközmű-fejlesztésre fel nem használt források tulajdonjogának térítésmentesen, nyilvántartási értéken történő átvezetéséről

szóló megállapodás tervezetét megismerte, annak tartalmával egyetért, ennek megfelelően felhatalmazza a polgármestert arra, hogy a jelen határozat 1. pontjában megjelölt cél megvalósítása érdekében azt aláírja és az átruházáshoz szükséges jognyilatkozatokat megtegye.

1. Nemesgörzsöny Község Önkormányzata Képviselő-testülete kinyilvánítja, hogy a jelen határozat 1. pontjában megjelölt cél megvalósítása érdekében a polgármesternek felhatalmazást ad a jelen határozat 2. pontjában megjelölt megállapodás nyomán a víziközmű vagyon, az azt működtető vagyon és a Bakonykarszt Víz- és Csatornamű Zrt. (8200 Veszprém, Pápai út 41. asz: 11338024-2-19) víziközmű-szolgáltató társaságban fennálló társasági részesedés Magyar Állam részére történő átadására.

Felelős: Tatai László polgármester

Határidő: azonnal és folyamatos

**2)Vegyes ügyek**

**Előadó: polgármester**

Tatai László polgármester tájékoztatja a Képviselő-testületet, hogy az egyházi temető fenntartásáról rendeletet kell alkotni, melyről törvényességi felhívást kapott a Képviselő-testület. A rendeletalkotáshoz szükséges a temető szabályzat, mely az egyháznál még nem készült el, így javasolja a Törvényességi felhívás tudomásul vételét, és határidő hosszabbítását.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**16/2023.(III.27.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy tudomásul veszi a Veszprém Megyei Kormányhivatal Törvényességi felhívását, és kéri a határidő meghosszabbítását.

Felelős: polgármester

Határidő:azonnal

Tatai László polgármester elmondja, hogy az egyházközség behozta kérelmét, a nevelési-oktatási intézmények átvételére. Jogszabályi kötelezettség az ingatlanok átadása,melyek az oktatási tevékenység megszűnése után visszakerülnek az önkormányzat tulajdonába.

Csuka Géza alpolgármester elmondja, hogy az emberek meg minket fognak szidni.

Buzás Sándor képviselő elmondja, hogy név szerinti szavazást fog kérni.

Csuka Géza alpolgármester elmondja, hogy nemmel fog szavazni.

Buzás Sándor képviselő elmondja, hogy 10 év múlva is csak azt fogják kérdezni, hogy ki szavazta meg.

Kéri, hogy kerüljön megosztásra az iskola, hogy a focipálya, tűzoltószertár ne kerüljön átadásra, valamint az óvodakert. Pályázni szeretnénk a felújításra, ha átadjuk nem tudunk. A 29-i egyházi rendezvényről sem szóltak. Ha a Laci nem mondja, nem is tudunk róla, pedig meccs lesz.

Csuka Géza alpolgármester elmondja, hogy a megosztást időben el kell kezdeni, mert nem egy hónap.

Novák Edit eljegyző elmondja, hogy az iskola épület bővítésére készült terveket és pályázatot meg kell vizsgálni, mekkora a területigénye.

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2023. március 27 -i nyilvános ülést 16 óra 52 perckor berekeszti.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**